इस बार तीनों हंस पड़े, क्योंकि आरव सामने खड़ा था. हाय- हैलो के बाद तीनों के चेहरे खिले हुए थे, जैसे पता नहीं कब के बिछड़े आज जाकर मिले हों. प्लानिंग के अनुसार तीनों तफरीह के अंदाज में एक अॅाटो में बैठ गये. आरव, दीप्ति और तृषा के बीच में बैठा था, तीनों एकदम कंफर्टेबल कोई संकोच नहीं, हिचक नहीं. दीप्ति उसे शहर के बारे में लगातार बता रही थी, शहर की खासियत, इतिहास. सबकुछ. तृषा देख रही थी कि वह बड़े ध्यान से उसकी बातों को सुन रहा था. बीच -बीच में हंसी के ठहाके भी फूटते जैसे बचपन के साथी मिले हों और खूब महफिल जमी हो.